pythainlp/thaigov-v2-corpus-22032023 huggingface dataset:
วันพฤหัสบดีที่ 23 กุมภาพันธ์ 2566
23/02/2566
คณะผู้บริหารการผลิตภาพยนตร์ต่างประเทศในประเทศไทย เข้าพบนายกรัฐมนตรี เพื่อขอบคุณการสนับสนุนมาตรการส่งเสริมการถ่ายทำภาพยนตร์ต่างประเทศในไทย
เพิ่มขีดความสามารถในการแข่งขัน และดึงดูดการลงทุนสร้างภาพยนตร์จากต่างประเทศ
วันนี้ (วันพฤหัสบดีที่ 23 กุมภาพันธ์ 2566) เวลา 13.30 น. ณ ห้องสีม่วง ตึกไทยคู่ฟ้า ทำเนียบรัฐบาล นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นำคณะผู้บริหารจากสมาคมผู้บริหารการผลิตภาพยนตร์ต่างประเทศ และสมาพันธ์สมาคมภาพยนตร์แห่งชาติ เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อขอบคุณที่สนับสนุนมาตรการถ่ายทำภาพยนตร์ต่างประเทศในประเทศไทย โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม ผู้บริหารจากกระทรวงวัฒนธรรม กระทรวงการท่องเที่ยงและกีฬา สำนักงานคณะกรรมการส่งเสริมการลงทุน และสำนักงานส่งเสริมเศรษฐกิจสร้างสรรค์ (องค์การมหาชน) เข้าร่วมด้วย ทั้งนี้ ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยสาระสำคัญของการหารือ ดังนี้
นายกรัฐมนตรีกล่าวต้อนรับคณะผู้บริหารการผลิตภาพยนตร์ต่างประเทศในประเทศไทย พร้อมทั้งยินดีที่มาตรการของรัฐบาลเห็นผลสำเร็จและเป็นรูปธรรม ซึ่งมาตรการส่งเสริมการถ่ายทำภาพยนตร์ต่างประเทศในประเทศไทย (Incentive Measure) เป็นมาตรการที่รัฐบาลให้ความสำคัญและดำเนินการผลักดันมาอย่างต่อเนื่อง ด้วยเห็นถึงศักยภาพของประเทศไทย ทั้งในด้านเป็นสถานที่ถ่ายทำที่มีความหลากหลาย รวมถึงบุคลากรในประเทศที่มีคุณภาพ โดยนายกรัฐมนตรีเชื่อมั่นว่า มาตรการที่รัฐบาลสนับสนุน จะช่วยเพิ่มขีดความสามารถในการแข่งขันให้กับประเทศไทย ส่งเสริมให้เกิดการจ้างงาน รวมถึงช่วยเสริมสร้างภาพลักษณ์ที่ดี และ Soft Power ของประเทศ
นายกุลเทพ นฤหล้า นายกสมาคมผู้บริหารการผลิตภาพยนตร์ต่างประเทศ เป็นผู้แทนกล่าวขอบคุณนายกรัฐมนตรีและรัฐบาล ที่สนับสนุนมาตรการส่งเสริมการถ่ายทำภาพยนตร์ต่างประเทศในไทยอย่างต่อเนื่อง โดยเฉพาะการดำเนินการปรับปรุงกฎระเบียบเพื่ออำนวยความสะดวกแก่กองถ่ายต่างประเทศ การอนุมัติงบประมาณกลาง การปรับอัตราการคืนเงินเป็นร้อยละ 20 – 30 เป็นระยะเวลา 2 ปี และการปรับเพดานการคืนเงิน ซึ่งผู้ประกอบการธุรกิจการประสานงานการถ่ายทำภาพยนตร์ต่างประเทศในไทย เชื่อมั่นว่าจะเป็นส่วนสำคัญในการดึงดูดและจูงใจให้เกิดการลงทุนสร้างภาพยนตร์ต่างประเทศในไทยมากขึ้น รวมถึงจะส่งผลดีต่ออุตสาหกรรมภาพยนตร์ไทยซึ่งเชื่อมโยงกันอยู่ด้วย
ทั้งสองฝ่ายเห็นพ้องว่าไทยถือเป็นอีกหนึ่งศูนย์กลางการถ่ายทำภาพยนตร์ของต่างประเทศที่มีศักยภาพ มีภาพยนตร์ดังที่มาถ่ายทำในไทยหลายเรื่อง สร้างเม็ดเงินหมุนเวียนในระบบเศรษฐกิจมหาศาล และมีรูปแบบที่ดี เป็นต้นแบบให้กับหลาย ๆ ประเทศ อย่างไรก็ดี ในปัจจุบัน สถานการณ์การแข่งขันในตลาดโลกสูงขึ้น ซึ่งทางสมาคมฯ ได้ขอให้รัฐบาลพิจารณาสนับสนุนมาตรการต่าง ๆ เพิ่มเติม โดยเฉพาะการพัฒนาบุคลากร และการปรับปรุงกฎหมายลูกต่าง ๆ เพื่อส่งเสริมการถ่ายทำภาพยนตร์ต่างประเทศในไทยให้เติบโตสู่ตลาดสากล
ในโอกาสนี้ นายกรัฐมนตรีพร้อมให้การสนับสนุนในส่วนที่สามารถทำได้อย่างเต็มที่ โดยมาตรการที่รัฐบาลดำเนินการไปแล้วนั้น ถือเป็นความก้าวหน้าที่สำคัญ ซึ่งรัฐบาลคำนึงแล้วว่าจะช่วยสร้างรายได้กลับคืนสู่ประเทศ ชุมชน และประชาชนท้องถิ่น อย่างไรก็ดี นายกรัฐมนตรีขอให้ผู้ประกอบการฯ ช่วยกันดูแลสภาพแวดล้อมของไทยไม่ให้เสียหาย ฟื้นฟูภายหลังถ่ายทำ รวมถึงดูแลเรื่องภาพลักษณ์ ให้การถ่ายทำสะท้อนภาพลักษณ์ที่ดี และชื่อเสียงของประเทศ ซึ่งจะช่วยประชาสัมพันธ์ต่อยอดสู่ภาคการท่องเที่ยว และการลงทุนต่อไป
*******************************
วันพุธที่ 1 มีนาคม 2566
01/03/2566
​รมต.นร.ธนกร ลงพื้นที่ราชบุรี เป็นประธานวางแผ่นศิลาฤกษ์ สร้างหอสวดมนต์หลังใหม่ ณ วัดใหญ่นครชุมน์ จ.ราชบุรี ชาวบ้านฝากขอบคุณนายกฯ หนุนโครงการบัตรสวัสดิการแห่งรัฐ
​รมต.นร.ธนกร ลงพื้นที่ราชบุรี เป็นประธานวางแผ่นศิลาฤกษ์ สร้างหอสวดมนต์หลังใหม่ ณ วัดใหญ่นครชุมน์ จ.ราชบุรี ชาวบ้านฝากขอบคุณนายกฯ หนุนโครงการบัตรสวัสดิการแห่งรัฐ พร้อมเชิญชวนตรวจสอบสิทธิรอบใหม่ล่าสุด เริ่มวันนี้
วันนี้ (1 มีนาคม 2566) นายธนกร วังบุญคงชนะ รัฐมนตรีประจำสำนักนายกรัฐมนตรี เป็นประธานพิธีวางแผ่นศิลาฤกษ์สร้างหอสวดมนต์หลังใหม่ วัดใหญ่นครชุมน์ อ.บ้านโป่ง จ.ราชบุรี โดยมี นายรณภพ เหลืองไพโรจน์ ผู้ว่าราชการจังหวัดราชบุรี ร่วมในพิธีด้วย โอกาสนี้รัฐมนตรีประจำสำนักนายกรัฐมนตรีได้กราบนมัสการพระครูนครเขมกิจ เจ้าคณะตำบลนครชุมน์ – บ้านม่วง เจ้าอาวาสวัดใหญ่นครชุมน์ และคณะสงฆ์
จากนั้นในเวลา เวลา 14.19 น. ณ บริเวณปะรำพิธี รัฐมนตรีประจำสำนักนายกรัฐมนตรี ได้วางศิลาฤกษ์สร้างหอสวดมนต์หลังใหม่ วัดใหญ่นครชุมน์ กราบสักการะองค์พระหลวงพ่อใหญ่ในอุโบสถเก่า อายุกว่า 280 ปี พร้อมกล่าวทักทายประชาชนที่มาร่วมในพิธีด้วย
อนึ่ง วัดใหญ่นครชุมน์ เป็นวัดศูนย์รวมของพระภิกษุสงฆ์ทั้ง 3 ตำบล (ตำบลนครชุมน์ ตำบลบ้านม่วง และตำบลคุ้มพยอม) ซึ่งเป็นวัดที่เก่าแก่สร้างมานาน โดยมีความประสงค์ที่จะสร้างหอสวดมนต์หลังใหม่ เพื่อทำสังฆกรรมตามวินัยของพระภิกษุสงฆ์
นอกจากนี้ นายธนกร ยังเปิดเผยว่า จากการที่ตนลงพื้นที่พบปะพี่น้องประชาชนในหลายๆพื้นที่ที่ผ่านมาพบว่าฟีดแบค บัตรสวัสดิการแห่งรัฐได้รับเสียงชื่นชมเป็นอย่างมาก ซึ่งวานนี้ ที่ประชุมครม. (คณะรัฐมนตรี) ก็ได้มีมติเห็นชอบประชารัฐสวัสดิการใหม่ ให้แก่ผู้มีบัตร และผ่านการตรวจสอบคุณสมบัติ 14.6 ล้านราย เริ่มยืนยันตัวตนวันนี้เป็นวันแรก (1 มีนาคม 2566)
นายธนกร ยังกล่าวต่อว่า สำหรับผู้ลงทะเบียนที่ตรวจสอบผลการพิจารณาคุณสมบัติแล้วพบว่า เป็นผู้ที่ผ่านเกณฑ์การพิจารณาคุณสมบัติ จะต้องยืนยันตัวตน ณ ธนาคารกรุงไทยฯ ธนาคารออมสิน และ ธ.ก.ส. โดยสามารถยืนยันตัวตนได้ตั้งแต่วันที่ 1 มีนาคม 2566 เป็นต้นไป ทั้งนี้ จะต้องนำบัตรประจำตัวประชาชนอเนกประสงค์ (Smart Card) เพื่อใช้ในการยืนยันตัวตนด้วย ณ ธนาคารดังกล่าวตามวันและเวลาทำการของแต่ละธนาคาร
โดยสำหรับผลการตรวจสอบคุณสมบัติของผู้ลงทะเบียนโครงการฯ ปี 2565 ผ่านการตรวจสอบคุณสมบัติ 14,596,820 ราย ไม่ผ่านการตรวจสอบคุณสมบัติ 5,050,421 ราย ซึ่งผู้ลงทะเบียนที่ไม่ผ่านการตรวจสอบคุณสมบัติ อาทิ มีรายได้เกิน 100,000 บาท/ปี มีบัญชีเงินฝากเกิน 100,000 บาท มีบัตรเครดิต มีวงเงินกู้บ้าน/รถ เป็นต้น
“บัตรสวัสดิการแห่งรัฐ หรือ ที่ชาวบ้านมักเรียก บัตรลุงตู่ อยู่ภายใต้โครงการประชารัฐสวัสดิการ เป็นมาตรการช่วยเหลือผู้มีรายได้น้อย ซึ่งขึ้นทะเบียนไว้กับกระทรวงการคลัง เป็นนโยบายที่ท่านนายกฯได้มอบแนวทางไว้มาตั้งแต่ต้น มีเป้าหมายเพื่อช่วยเหลือค่าครองชีพแก่ผู้มีรายได้น้อยให้พ้นจากความยากจน ยกระดับคุณภาพชีวิต ซึ่งได้รับเสียงตอบรับจากประชาชนเป็นอย่างดี มีความโปร่งใสและตรวจสอบได้ ซึ่งคือหัวใจหลักของนโยบายที่ตอบโจทย์ และแก้ปัญหาอย่างตรงจุด” นายธนกร กล่าว
วันอังคารที่ 28 กุมภาพันธ์ 2566
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี 5 วัน ช่วงวันหยุดยาววันมาฆบูชา ณ ลานจอดรถระยะยาวโซน C ตั้งแต่วันที่ 3 - 7 มีนาคม 2566
...
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี 5 วัน ช่วงวันหยุดยาววันมาฆบูชาณ ลานจอดรถระยะยาวโซน C ตั้งแต่วันที่ 3 - 7 มีนาคม 2566
ท่าอากาศยานสุวรรณภูมิ (ทสภ.) กระทรวงคมนาคม ยกเว้นอัตราค่าบริการจอดรถ ณ ลานจอดรถระยะยาว (Long Term Parking) โซน C ซึ่งสามารถรองรับได้จำนวน 718 คัน ผู้โดยสาร ผู้ใช้บริการ สามารถนำรถยนต์เข้ามาจอดฟรี ระหว่างวันที่ 3 - 7 มีนาคม 2566 ตั้งแต่เวลา 00.01 น. ของวันศุกร์ที่ 3 มีนาคม 2566 ถึง เวลา 24.00 น. ของวันอังคารที่ 7 มีนาคม 2566 รวมทั้งสิ้น 5 วัน เพื่อเป็นการอำนวยความสะดวก เพิ่มพื้นที่บริการที่จอดรถ รองรับการเดินทางที่เพิ่มขึ้นของผู้โดยสาร ผู้ใช้บริการ ในช่วงวันหยุดยาววันมาฆบูชา
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออำนวยความสะดวกแก่ผู้โดยสารและผู้ใช้บริการ ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ - ส่งตามจุดต่าง ๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางในเที่ยวบินขาออกระหว่างประเทศเผื่อเวลาก่อนการเดินทางประมาณ 3 ชั่วโมง และเที่ยวบินขาออกภายในประเทศเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติม สามารถติดต่อได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
วันพุธที่ 1 มีนาคม 2566
01/03/2566
Cabinet approves financial support of USD15,000/year for APEC BCG Award
Cabinet approves financial support of USD15,000/year for APEC BCG Award
February 28, 2023, Deputy Government Spokesperson Traisuree Taisaranakul disclosed that the
cabinet approved voluntary financial support to Thailand’s APEC Bio-Circular-Green (BCG)
Award on an annual basis, at up to USD15,000/year. The budget will be allocated from Ministry
of Foreign Affairs’ budget from FY 2024 onward.
There will be 3 award categories under the APEC Bio-Circular-Green (BCG) Award, namely, for
women, youth, and MSMEs. Each award recipient will be prized with USD5,000, voluntarily
sponsored by APEC economies. The Award will open for nominations in March 2023, while
selection of winners is planned in the latter part of the year. The Award winners will be
announced at the 2023 APEC Ministerial Meeting to be held in San Francisco, U.S.A.
As the APEC Bio-Circular-Green (BCG) Award is initiated by Thailand, Ministry of Foreign Affairs
proposed for the country’s regular funding of USD15,000/year from FY2024 onward to ensure
continuation in the implementation of the Bangkok Goals on Bio-Circular-Green (BCG) Economy,
and to create awareness on the BCG economic model.
วันจันทร์ที่ 27 กุมภาพันธ์ 2566
ทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
ทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันที่ 7 มกราคม 2566 เวลา 14.30 น. สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานพระวโรกาสให้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมคณะผู้บริหาร นำคณะกรรมการดำเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา อธิการบดีมหาวิทยาลัย อาจารย์ล่ามภาษามือ และนิสิต นักศึกษา เข้าเฝ้า สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา รับพระราชทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ณ วังศุโขทัย
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงมีพระประสงค์ที่จะส่งเสริมและสนับสนุน นิสิต นักศึกษา โดยพระราชทานทุนการศึกษาด้านศิลปะให้แก่ นิสิต นักศึกษา ระดับปริญญาตรีชั้นปีที่ 2 ที่มีผลการเรียนดี และ ขาดแคลนทุนทรัพย์ หรือเป็นผู้มีทักษะ ในการสร้างสรรค์ผลงาน/นวัตกรรม ที่สามารถต่อยอดความรู้ที่จะนำไปสู่การพัฒนาชุมชน สังคม และประเทศชาติ ให้มีโอกาสศึกษาจนสำเร็จระดับปริญญาตรี จำนวน 5 ทุน โดยทรงมีพระราชวินิจฉัยในขั้นสุดท้าย ดังนี้ (1) นางสาวเมย์นภา รัตนกระจ่าง มหาวิทยาลัยราชภัฏภูเก็ต (2) นางสาวเจตนิพิฐ เมธีพุทธิพงศ์ มหาวิทยาลัยศิลปากร (3) นางสาวภัทราพร เอกศิริ มหาวิทยาลัยราชภัฏบุรีรัมย์ (4) นายธีรภัทร พิมพ์ทอง มหาวิทยาลัยราชภัฏร้อยเอ็ด และ (5) นายวิษณุ แสนย่าง มหาวิทยาลัยกรุงเทพธนบุรี (เป็นนักศึกษาที่มีความบกพร่องทางการได้ยิน)
วันเสาร์ที่ 25 กุมภาพันธ์ 2566
25/02/2566
เชิญชวนร่วมชมคอนเสิร์ตผู้พิการทางสายตา จัดโดยนักศึกษาสถานบันพระปกเกล้าหวังสร้างแรงขับเคลื่อนให้สังคมเห็นศักยภาพผู้พิการ พร้อมพบปะศิลปินชั้นนำ อาทิตย์ ที่ 26 ก.พ.นี้
เชิญชวนร่วมชมคอนเสิร์ตผู้พิการทางสายตา จัดโดยนักศึกษาสถานบันพระปกเกล้าหวังสร้างแรงขับเคลื่อนให้สังคมเห็นศักยภาพผู้พิการ พร้อมพบปะศิลปินชั้นนำ อาทิตย์ ที่ 26 ก.พ.นี้ ที่อุทยานเบญจสิริ ฟรี ไม่มีค่าใช้จ่าย
วันนี้ (25 ก.พ. 66) น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในวันอาทิตย์ ที่ 26 ก.พ. 66 ที่จะถึงนี้สถาบันพระปกเกล้า โดยผู้เข้ารับการศึกษาในหลักสูตรผู้นำยุคใหม่ในระบอบประชาธิปไตย รุ่นที่ 12 (ปนป.12) (กลุ่มกวาง) ได้ร่วมกับคณะดนตรี มหาวิทยาลัยอัสสัมชัญโดยการสนับสนุนสถานที่จากกรุงเทพมหานคร จะจัดให้มีคอนเสิร์ต “เห็นด้วยหู รู้ด้วยใจ” เปิดพื้นที่ให้ผู้พิการทางสายตา ได้นำเสนอผลงานและความสามารถด้านดนตรีสู่สาธารณะ และในงานนี้ผู้พิการทางสายตาจะได้แสดงความสามารถทางด้านดนตรีร่วมกับศิลปินชั้นนำของประเทศด้วย ณ อุทยานเบญจสิริ (ข้างห้างสรรพสินค้าเอ็มโพเรียม) ในเวลา 17.00 – 21.00 น.
จึงขอเชิญชวนประชาชนผู้สนใจร่วมรับชมคอนเสิร์ตและให้กำลังใจกับผู้พิการทางสายตา ตามวัน เวลา และสถานที่ดังกล่าว ฟรี ไม่มีค่าใช้จ่ายใดๆ พร้อมกันนี้ ผู้ร่วมงานจะได้รับชมการแสดงจากศิลปินชั้นนำของประเทศ อาทิ คุณว่าน ธนกฤต, วง Season Five, วง Playground, วง Pause, คุณโปเต้ นักร้องนำวง Mean, คุณแหนม รณเดช, คุณกันกัน เจ้าของบทเพลง วาฬเกยตื้น และศิลปินชั้นนำอื่นๆ อีกมากมาย
น.ส.ไตรศุลี กล่าวว่า คอนเสิร์ต“เห็นด้วยหู รู้ด้วยใจ” เป็นส่วนหนึ่งของโครงงานเชิงปฏิบัติของหลักสูตร ปนป.12 สถาบันพระปกเกล้า ที่ได้นำความรู้ที่ได้จากหลักสูตรไปประยุกต์ใช้ในการปฏิบัติจริง ดึงศักยภาพความเป็นผู้นำไปขับเคลื่อนโครงงานที่เกิดประโยชน์ต่อสังคม ซึ่งครั้งนี้มุ่งเน้นไปที่แนวคิดการลดความเหลื่อมล้ำในสังคม โดยใช้ดนตรีเป็นสื่อกลาง ให้โอกาสผู้พิการทางสายตานำเสนอผลงานด้านดนตรีออกสู่สาธารณะ
รวมทั้ง เป็นการสร้างแรงขับเคลื่อนหรือแรงกระเพื่อมในสังคมไทยให้ยอมรับความสามารถด้านดนตรีของผู้พิการทางสายตา ว่าสามารถสร้างผลงานที่มีมาตรฐานและความเป็นมืออาชีพได้เทียบเท่าศิลปินซึ่งเป็นคนปกติที่ไม่มีความบกพร่องใดๆ และสามารถสร้างความสุขและความบันเทิงให้กับผู้คนในสังคมได้ไม่ด้อยไปกว่าคนปกติด้วย
วันอังคารที่ 28 กุมภาพันธ์ 2566
รองปลัดฯ ประชุมคณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ครั้งที่ 1/2566
รองปลัดฯ ประชุมคณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ครั้งที่ 1/2566
วันอังคารที่ 28 กุมภาพันธ์ เวลา 10.30 น. นายอภัย สุทธิสังข์ ร่วมเป็นประธานการประชุมคณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ครั้งที่ 1/2566 ณ สำนักงานสภาอุตสาหกรรมแห่งประเทศไทย มีประเด็นสำคัญในที่ประชุมคือ
1. กระทรวงเกษตรและสหกรณ์ โดย สศก. นำเสนอโครงการฯ เข้า ครม. เพื่อให้ความเห็นชอบในหลักการก่อน ทั้งนี้ ที่ประชุมมีความเห็นว่า ควรถอดบทเรียนจากหลายพื้นที่ที่มีดำเนินการไปพร้อมกัน สำหรับเรื่องรายละเอียดของราคารับซื้อ และเกณฑ์การปันผลกำไรระหว่างภาคเอกชน-ชุมชน ต้องมีการหารือร่วมกันเพื่อให้ได้ข้อมูลที่เหมาะสมและได้ผลประโยชน์ร่วมกันมากที่สุด
2. กรอบเป้าหมายเพื่อแก้ไขปัญหาพื้นที่การเกษตรไม่เหมาะสม (S3/N) สินค้าข้าวและยางพารา โดยวางกรอบพื้นที่ประมาณ 1 ล้านไร่
วันศุกร์ที่ 24 กุมภาพันธ์ 2566
GISTDA เผยภาพบริเวณพื้นที่ที่กำลังเกิดการเผาไหม้ และพื้นที่ที่ได้รับความเสียหายจากการเผาไหม้ บริเวณเหนือเขื่อนศรีนครินทร์ จ.กาญจนบุรี
GISTDA เผยภาพบริเวณพื้นที่ที่กำลังเกิดการเผาไหม้ และพื้นที่ที่ได้รับความเสียหายจากการเผาไหม้ บริเวณเหนือเขื่อนศรีนครินทร์ จ.กาญจนบุรี
GISTDA เผยภาพบริเวณพื้นที่ที่กำลังเกิดการเผาไหม้ และพื้นที่ที่ได้รับความเสียหายจากการเผาไหม้ บริเวณเหนือเขื่อนศรีนครินทร์ จ.กาญจนบุรี จากดาวเทียม Sentinel-2 (เซนตินอล 2) ของวันที่ 23 กุมภาพันธ์ 2566 ซึ่งสอดคล้องกับข้อมูลจุดความร้อนที่ได้จากดาวเทียมซูโอมิ เอ็นพีพี (Suomi NPP) ของระบบเวียร์ (VIIRS) ในวันเดียวกัน ทั้งนี้ จากการประมาณการพื้นที่ความเสียหายอยู่ที่ประมาณ 7 พันกว่าไร่ และอยู่ระหว่างการตรวจสอบความเสียหายในพื้นที่ต่อไป
วันพฤหัสบดีที่ 23 กุมภาพันธ์ 2566
23/02/2566
​รัฐบาลห่วงใยผู้ใช้รถเตือนให้ความสำคัญกับการใช้อุปกรณ์ป้องกันภัย รัดเข็มขัดนิรภัยทุกตำแหน่งตลอดการเดินทาง พ่อแม่ผู้ปกครองให้ความสำคัญจัดหาใช้คาร์ซีทสำหรับบุตรหลาน
​รัฐบาลห่วงใยผู้ใช้รถเตือนให้ความสำคัญกับการใช้อุปกรณ์ป้องกันภัย รัดเข็มขัดนิรภัยทุกตำแหน่งตลอดการเดินทาง พ่อแม่ผู้ปกครองให้ความสำคัญจัดหาใช้คาร์ซีทสำหรับบุตรหลาน ป้องกันอันตราย ลดการบาดเจ็บและสูญเสียกรณีประสบอุบัติเหตุ
วันที่ 23 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า รัฐบาลมีความห่วงใยต่อผู้ใช้รถเนื่องจากพบว่าในอุบัติเหตุทางถนนได้เกิดความสูญเสียเนื่องจากการไม่ใช้อุปกรณ์นิรภัย รัฐบาลขอเตือนให้ประชาชนให้ความสำคัญกับการใช้อุปกรณ์ป้องกันต่างๆ ทั้งการสวมหมวกกันน็อค การคาดเข็มขัดนิรภัยขณะโดยสารรถยนต์ในทุกตำแหน่งและตลอดเวลาขณะใช้รถยนต์ การจัดหาที่นั่งนิรภัย(คาร์ซีท) หรือที่นั่งพิเศษสำหรับเด็ก เพื่อป้องกันอันตราย ลดการบาดเจ็บและสูญเสียกรณีประสบอุบัติเหตุที่สามารถเกิดขึ้นได้ตลอด
นอกจากนี้ ยังเป็นการปฏิบัติตาม พ.ร.บ.จราจรทางบก (ฉบับที่13) พ.ศ.2565 ที่ได้กำหนดโทษกรณีไม่คาดเข็มขัดนิรภัย จะมีโทษปรับ 2,000 บาท ซึ่งเพิ่มโทษจากเดิมที่ 500 บาท เช่นเดียวกับการไม่สวมหมวกนิรภัยหรือหมวดกันน็อค ที่มีโทษปรับ 2,000 บาท จากเดิม 500 บาท
น.ส.ไตรศุลี กล่าวว่า ตาม พ.ร.บ.จราจรฯ ปัจจุบันยังได้กำหนดให้คนโดยสารรถยนต์ที่เป็นเด็กอายุไม่เกิน 6 ปี ต้องจัดให้นั่งที่นั่งนิรภัยสำหรับเด็กหรือนั่งในที่พิเศษด้วย ซึ่งเรื่องนี้รัฐบาลก็ได้ให้การสนับสนุนโดยที่ประชุมคณะรัฐมนตรี(ครม.) ได้อนุมัติให้มีการยกเว้นภาษีนำเข้าคาร์ซีทสำหรับเด็กจากปกติร้อยละ 20 รายละเอียดเป็นไปตามประกาศ กระทรวงการคลัง เรื่อง การลดอัตราอากรและยกเว้นอากรศุลกากร ตามมาตรา 12 แห่งพระราชกำหนดพิกัดอัตราศุลกากร พ.ศ. 2530 (ฉบับที่ 5) ซึ่งมีผลตั้งแต่วันที่ 23 ก.ย. 65 ไปจนถึง 31 ธ.ค. 66 เพื่อเป็นการช่วยแบ่งเบาภาระด้านราคาให้กับพ่อแม่ผู้ปกครอง เนื่องจากปัจจุบันคาร์ซีทส่วนใหญ่ยังอาศัยการนำเข้าจากต่างประเทศ ผู้ประกอบการไทยที่ผลิตในประเทศยังมีจำนวนน้อย
น.ส.ไตรศุลี กล่าวว่า กองป้องกันการบาดเจ็บ กรมควบคุมโรค กระทรวงสาธารณสุข ระบุว่า ปัจจุบันเด็กไทยใช้ที่นั่งนิรภัยสำหรับเด็กเพียงร้อยละ 3.46 เท่านั้น โดยในช่วงปี 60-64 มีเด็กอายุ 0-6 ปี เสียชีวิตจากอุบัติเหตุทางถนน 1,155 คน โดยในจำนวนนี้ 221 คนเป็นการเสียชีวิตจากการโดยสารรถยนต์
โดยกองป้องกันการบาดเจ็บฯ ได้มีคำแนะนำการเลือกคาร์ซีท จะต้องพิจารณาใน 4 จุดที่สำคัญคือ เข็มขัดนิภัย, มาตรฐานความปลอดภัย, ความใหม่ของผลิตภัณฑ์ และความเหมาะสมกับช่วงวัย โดยการติดตั้งจะต้องปฏิบัติตามคำแนะนำผลิตภัณฑ์อย่างเคร่งครัดควรติดตั้งที่ที่เบาะหลัง ไม่ควรติดตั้งที่เบาะด้านหน้าข้างคนขับ เนื่องจากเมื่อเกิดอุบัติเหตุเด็กอาจโดนกระแทกจากถุงลมนิรภัยได้
สำหรับการเลือกคาร์ซีทสำหรับเด็กแต่ละช่วงวัยนั้น มีดังนี้ เด็กแรกเกิด-3 ปี ควรใช้คาร์ซีทสำหรับทารก/เด็กเล็ก ที่เป็นที่นั่งแบบปรับให้หันหน้าไปด้านหลังรถ(Rear-facing car seat) เด็ก 2-6 ปี ใช้คาร์ซีทเป็นที่นั่งแบบหันหน้ามาด้านหน้า (Forward-facing car seat) หรือ เด็ก 4-12 ปี สามารถ ใช้ Booster Seat เป็นที่นั่งแบบหันหน้ามาด้านหน้าสำหรับเด็กโต โดยใช้ร่วมกับเข็มขัดนิรภัยปกติ (ขึ้นอยู่กับน้ำหนักและส่วนสูง) ส่วนเด็กอายุมากกว่า 12 ปี ให้คาดเข็มขัดนิรภัยทุกครั้ง ทุกตำแหน่งที่นั่งโดยสาร
วันอังคารที่ 28 กุมภาพันธ์ 2566
สธ.ขอบคุณกำลังใจจากภาคีเครือข่ายองค์กรงดเหล้า หนุนปรับปรุง พ.ร.บ. ควบคุมเครื่องดื่มแอลกอฮอล์
รองปลัดกระทรวงสาธารณสุข ขอบคุณภาคีเครือข่ายองค์กรงดเหล้าที่ให้กำลังใจและสนับสนุนการขับเคลื่อนการควบคุม กำกับและรณรงค์การไม่ดื่มเครื่องดื่มแอลกอฮอล์ รวมถึงสนับสนุนการบังคับใช้กฎหมาย ทำให้ 15 ปีที่ผ่านมา สามารถลดจำนวนนักดื่มได้ถึง 2.3 ล้านคน
รองปลัดกระทรวงสาธารณสุข ขอบคุณภาคีเครือข่ายองค์กรงดเหล้าที่ให้กำลังใจและสนับสนุนการขับเคลื่อนการควบคุม กำกับและรณรงค์การไม่ดื่มเครื่องดื่มแอลกอฮอล์ รวมถึงสนับสนุนการบังคับใช้กฎหมาย ทำให้ 15 ปีที่ผ่านมา สามารถลดจำนวนนักดื่มได้ถึง 2.3 ล้านคน พร้อมรับฟังข้อเสนอให้มีการปรับปรุง พ.ร.บ.ควบคุมเครื่องดื่มแอลกอฮอล์ ให้ชัดเจนยิ่งขึ้น
วันนี้ (28 กุมภาพันธ์ 2566) ที่กระทรวงสาธารณสุข จ.นนทบุรี นายแพทย์ณรงค์ อภิกุลวณิช รองปลัดกระทรวงสาธารณสุข พร้อมด้วย นายแพทย์ขจรศักดิ์ แก้วจำรัส รองอธิบดีกรมควบคุมโรค และนายแพทย์นิพนธ์ ชินานนท์เวช ผู้อำนวยการสำนักงานคณะกรรมการควบคุมเครื่องดื่มแอลกอฮอล์ กรมควบคุมโรค ได้รับมอบหมายจากนายแพทย์โอภาส การย์กวินพงศ์ ปลัดกระทรวงสาธารณสุข เป็นผู้แทนรับหนังสือขอบคุณ
รองนายกรัฐมนตรีและรัฐมนตรีว่าการกระทรวงสาธารณสุข และกระทรวงสาธารณสุข ในการบังคับใช้ พ.ร.บ. ควบคุมเครื่องดื่มแอลกอฮอล์ เพื่อลดผลกระทบจากเครื่องดื่มแอลกอฮอล์ คุ้มครองสุขภาพประชาชนและลดนักดื่มหน้าใหม่ จากตัวแทนเครือข่ายองค์กรงดเหล้า เครือข่ายเยาวชนลดปัจจัยเสี่ยง และภาคีเครือข่ายป้องกันและลดผลกระทบจากเครื่องดื่มแอลกอฮอล์ รวมกว่า 30 คน
นายแพทย์ณรงค์กล่าวว่า รองนายกรัฐมนตรีและรัฐมนตรีว่าการกกระทรวงสาธารณสุข มีนโยบายสนับสนุนการควบคุมกำกับเครื่องดื่มแอลกอฮอล์ โดยมี พ.ร.บ.ควบคุมเครื่องดื่มแอลกอฮอล์ พ.ศ. 2551 เป็นกลไกที่ใช้ขับเคลื่อนการดำเนินงาน และมีภาคีเครือข่ายทั้งภาครัฐและภาคประชาชนร่วมกันรณรงค์ประชาสัมพันธ์ให้ลดการดื่มเครื่องดื่มแอลกอฮอล์ อาทิ ปรับสโสแกนจาก “เมาไม่ขับ” เป็น ดื่มไม่ขับ ขับไม่ดื่ม” โดยมีเป้าหมายที่จะลดผลกระทบจากการดื่มสุรา ทั้งการเกิดอุบัติเหตุบนท้องถนน การเกิดโรคที่มาจากการดื่มเครื่องดื่มแอลกอฮอล์ เช่น ตับแข็ง รวมถึงลดพฤติกรรมความรุนแรงที่อาจเกิดขึ้นในสังคม ซึ่งกระทรวงสาธารณสุขจะสร้างความเข้มแข็งในการควบคุมกำกับการบริโรคเครื่องดื่มแอลกอฮอล์ในระดับจังหวัด โดยให้สำนักงานสาธารณสุขจังหวัดทำงานร่วมกับเครือข่ายต่างๆ อย่างเข้มข้นมากขึ้น
นายแพทย์ณรงค์กล่าวต่อว่า ต้องขอขอบคุณภาคีเครือข่ายทุกภาคส่วนที่ให้ความร่วมมือกับกระทรวงสาธารณสุขรณรงค์สร้างความเข้าใจแก่ประชาชน โดยเฉพาะอย่างยิ่งผู้ที่เป็นเยาวชน ทำให้กว่า 15 ปีที่ผ่านมาตั้งแต่ปี 2551-2564 ประเทศไทยสามารถลดจำนวนนักดื่มลงได้ถึง 2.3 ล้านคน (ข้อมูลจากสำนักงานสถิติแห่งชาติ ปี 2564) และในวันนี้ ยังมีข้อเสนอแนะในการปรับปรุง พ.ร.บ.ควบคุมเครื่องดื่มแอลกอฮอล์ พ.ศ. 2551 มาตรา 32 คือ ห้ามใช้ตราสัญลักษณ์เครื่องดื่มแอลกอฮอล์ในการโฆษณาสินค้าอื่นๆ ซึ่งขณะนี้อยู่ระหว่างการแก้ไขปรับปรุงให้เกิดความชัดเจนเกี่ยวกับหลักวิธีปฏิบัติในมาตรา 32 โดยจะมีการเพิ่มเติมสาระสำคัญ และทบทวนก่อนเสนอต่อคณะรัฐมนตรีพิจารณาตามกระบวนการต่อไป
***************************************** 28 กุมภาพันธ์ 2566
วันจันทร์ที่ 27 กุมภาพันธ์ 2566
​ สป. รวมใจสวดมนต์ถวายพระพรเจ้าฟ้าพัชรกิติยาภาฯ
...
(26 กุมภาพันธ์ 2566 เวลา 18.00 น.) พลเอก สิทธิพร มุสิกะสิน รองปลัดกระทรวงกลาโหม พร้อมด้วย สมาคมภริยาข้าราชการสำนักงานปลัดกระทรวงกลาโหม เป็นประธานในพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวราราม วรวิหาร จังหวัดปทุมธานี
โดยได้นำกำลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคลด้วยความจงรักภักดีขอให้พระองค์ทรงหายจากอาการพระประชวรโดยเร็วและทรงมีพระพลานามัยสมบูรณ์ ทรงสถิตเป็นมิ่งขวัญของพสกนิกรชาวไทยตลอดกาลนิรันดร์
วันอาทิตย์ที่ 26 กุมภาพันธ์ 2566
26/02/2566
รัฐมนตรีว่าการกระทรวงยุติธรรม เผยเตรียมเชิญ กสม. ดูร่างกฎกระทรวงเพิ่มหลัก House Arrest กับผู้ต้องขังระหว่างพิจารณาคดี
รัฐมนตรีว่าการกระทรวงยุติธรรม เผยเตรียมเชิญ กสม. ดูร่างกฎกระทรวงเพิ่มหลัก House Arrest กับผู้ต้องขังระหว่างพิจารณาคดี หลังให้ราชทัณฑ์ปรับให้สอดคล้องรัฐธรรมนูญ-สิทธิมนุษยชนสากล
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า หลังจากที่บริหารกระทรวงยุติธรรม ได้หารือกับคณะกรรมการสิทธิมนุษยชนแห่งชาติ (กสม.) โดยได้มีการเสนอหลักการสำคัญ ให้การปฏิบัติต่อผู้ต้องขังระหว่างการพิจารณาคดีอาญาเป็นไปตามหลักการตามรัฐธรรมนูญ มาตรา 29 และหลักสากลว่าด้วยสิทธิมนุษยชน คือ การสันนิษฐานว่าผู้ต้องหาหรือจำเลยไม่มีความผิดจนกว่าจะมีคำพิพากษาถึงที่สุด ปฏิบัติเสมือนผู้กระทำความผิดไม่ได้ควบคุมหรือคุมขังกระทำได้เท่าที่จำเป็นเพื่อป้องกันการหลบหนี คำขอประกันต้องได้รับการพิจารณา ประกันต้องไม่มากเกิน และการไม่ให้ประกันต้องเป็นไปตามกฎหมาย
นายสมศักดิ์ กล่าวว่า ประมวลกฎหมายวิธีพิจารณาความอาญา กำหนดว่า ห้ามควบคุมผู้ถูกจับไว้เกินกว่าจำเป็น การสั่งไม่ให้ปล่อยตัวชั่วคราวจะกระทำได้เมื่อมีเหตุอันควรเชื่อว่า จะหลบหนี จะยุ่งเหยิงกับพยานหลักฐาน หลักประกันไม่น่าเชื่อถือ และเป็นอุปสรรคหรือความเสียหายต่อการสอบสวน ซึ่งศาลอาจสั่งให้ขังผู้ต้องหาหรือจำเลยไว้ในสถานที่อื่นนอกจากเรือนจำได้ตามที่กำหนดในกฎกระทรวง แต่อาจมีข้อจำกัดบางประการ
นายสมศักดิ์ กล่าวว่า ตนให้กรมราชทัณฑ์พิจารณาปรับปรุงกฎกระทรวงที่ออกตามความในมาตรา 89/1 แห่งประมวลกฎหมายวิธีพิจารณาความอาญา ให้สอดคล้องกับหลักกฎหมายรัฐธรรมนูญและสิทธิมนุษยชนมากยิ่งขึ้น โดยให้รับฟังความคิดเห็นของคณะกรรมการสิทธิมนุษยชนแห่งชาติประกอบ โดยอาจเพิ่มเติมหลักการให้สามารถทำการควบคุมตัวที่บ้านได้ด้วย (House Arrest) ให้กรมราชทัณฑ์พิจารณาทบทวนการกำหนดพื้นที่เรือนจำให้เหมาะสมตามลักษณะของผู้ต้องขังและประเภทของคดี และให้มีการแต่งตั้งคณะกรรมการโดยมีตัวแทนจากทุกฝ่ายเพื่อพิจารณาจัดทำข้อเสนอการปฏิรูปกระบวนการยุติธรรมให้สอดคล้องกับบริบทของสังคม โดยสัปดาห์หน้าจะมีการเชิญ กสม. มาหารือและช่วยดูร่างกฎกระทรวงที่เราได้ปรับปรุงด้วย เพื่อให้ออกมาสมบูรณ์และรวดเร็วที่สุด
วันอังคารที่ 28 กุมภาพันธ์ 2566
​รองปลัด.กษ.ประชุมหารือเรื่องลดต้นทุนอาหารสัตว์ราคาแพง ส่งเสริมอาชีพเกษตรการปลูกพืชอาหารสัตว์เพื่อเป็นวัตถุดิบ
​รองปลัด.กษ.ประชุมหารือเรื่องลดต้นทุนอาหารสัตว์ราคาแพง ส่งเสริมอาชีพเกษตรการปลูกพืชอาหารสัตว์เพื่อเป็นวัตถุดิบ
วันจันทร์ที่ 27 กุมภาพันธ์ 2566 เวลา 103.30 น. นายอภัย สุทธิสังข์ รองปลัดกระทรวงเกษตรและสหกรณ์ ประชุมหารือเรื่องลดต้นทุนอาหารสัตว์ราคาแพง ส่งเสริมอาชีพเกษตรการปลูกพืชอาหารสัตว์เพื่อเป็นวัตถุดิบ ณ ศูนย์วิจัยและพัฒนาอาหารสัตว์สตูล โดยร่วมคิดค้นสูตรอาหารดังนี้
1. สูตรอาหาร TMR แห้ง สำหรับโคนม โดยวัตถุดิบ Corn Silage หญ้าสยาม/หญ้าแพงโกล่า กากถั่วเหลือง กากเนื้อในเมล็ดปาล์ม มันเส้น กากน้ำตาล ไดแคลเซี่ยนP14 และแร่ธาตุโคนม สำหรับให้โคให้นม
2. สูตรอาหารไก่ไข่ โดยวัตถุดิบ ข้าวกะเทาะเปลือก กากเนื้อในปาล์ม ปลาป่น ใบหม่อนแห้ง เปลือกหอยป่น ไดแคลเซียม แร่ธาตุรวม สำหรับให้ไก่ไข่อายุ
ทั้งนี้ รองปลัดกระทรวงเกษตรและสหกรณ์ ได้ให้ข้อเสนอแนะโดย ขอให้หน่วยงานกรมปศุสัตว์ในพื้นที่ ต่อยอดพัฒนาสูตรอาหารสัตว์ต่างๆ ให้มีความเหมาะสมกับพื้นที่มากขึ้น
วันอังคารที่ 28 กุมภาพันธ์ 2566
28/02/2566
จับกัง 1 ห่วงเหตุเครนถล่มทับลูกจ้างทำเสียชีวิตและบาดเจ็บ ย่านจตุจักร สั่งการ กสร. และ สปส. ลงพื้นที่ตรวจสอบและช่วยเหลือตามกฎหมายทันที
จับกัง 1 ห่วงเหตุเครนถล่มทับลูกจ้างทำเสียชีวิตและบาดเจ็บ ย่านจตุจักร สั่งการ กสร. และ สปส. ลงพื้นที่ตรวจสอบและช่วยเหลือตามกฎหมายทันที
รมว.แรงงาน ห่วงเหตุปั่นจั่นหอสูงถล่มทับลูกจ้างทำเสียชีวิต 1 ราย และบาดเจ็บ 2 ราย ย่านจตุจักร ได้สั่งการกรมสวัสดิการและคุ้มครองแรงงาน (กสร.) และสำนักงานประกันสังคม (สปส.) ลงพื้นที่ตรวจสอบหาสาเหตุการเกิดอุบัติเหตุ พร้อมช่วยเหลือให้ได้รับสิทธิประโยชน์ตามกฎหมายทันที
วันนี้ (28 กุมภาพันธ์ 2566) นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสื่อมวลชนเสนอข่าวปั่นจั่นหอสูงถล่มทับลูกจ้าง ย่านจตุจักร ทำให้ลูกจ้างบาดเจ็บและเสียชีวิต นั้น ทันทีที่ทราบข่าว ตนได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจความปลอดภัย สำนักงานสวัสดิการและคุ้มครองแรงงานกรุงเทพมหานครพื้นที่ 9 (สรพ.9) และศูนย์ความปลอดภัยในการทำงานเขต 12 (มีนบุรี) หรือ ศปข.12 พร้อมด้วยสำนักงานประกันสังคมกรุงเทพมหานครพื้นที่ 2 (สปส.2) ลงพื้นที่ตรวจสอบสาเหตุของอุบัติเหตุดังกล่าวพร้อมให้ความช่วยเหลือลูกจ้างที่ได้รับบาดเจ็บและทายาทลูกจ้างที่เสียชีวิตทันที เบื้องต้นได้รับรายงานว่า เหตุเกิดเมื่อเวลาประมาณ 16.35 น. ของวันที่ 27 กุมภาพันธ์ 2566 ปั่นจั่นหอสูงได้ถล่มทับลูกจ้างสถานที่เกิดเหตุอยู่ภายในไซต์งานก่อสร้างเป็นโครงการก่อสร้างอยู่ระหว่างการตรวจสอบ ซึ่งอยู่ด้านข้างห้างสรรพสินค้าเจเจมอลล์ ถนนกำแพงเพชร 2 แขวงจตุจักร เขตจตุจักร กรุงเทพมหานคร ทำให้มีลูกจ้างเสียชีวิต 1 ราย ทราบชื่อ นาย SOPHANNA SOEY สัญชาติกัมพูชา อายุ 32 ปี และลูกจ้างได้รับบาดเจ็บ 2 ราย หลังเข้ารับการรักษาแล้วสามารถกลับไปพักรักษาตัวที่ห้องพักได้ ทั้งนี้ ตนขอแสดงความเสียใจกับครอบครัวลูกจ้างผู้เสียชีวิต และขอแสดงความห่วงใยลูกจ้างที่ได้รับบาดเจ็บมา ณ โอกาสนี้ อย่างไรก็ตาม ตนได้มอบหมายให้หน่วยงานสังกัดกระทรวงแรงงานเร่งช่วยเหลือสิทธิประโยชน์ต่าง ๆ ตามกฎหมายแก่ลูกจ้างที่ได้รับบาดเจ็บและครอบครัวลูกจ้างผู้เสียชีวิตพึงได้รับต่อไป
ด้าน นายเกริกไกร นาสมยนต์ ผู้ตรวจราชการกรม กรมสวัสดิการและคุ้มครองแรงงาน (กสร.) กล่าวเพิ่มเติมว่า วันนี้ตนได้นำพนักงานตรวจความปลอดภัยสำนักงานสวัสดิการและคุ้มครองแรงงานกรุงเทพมหานครพื้นที่ 9 ศูนย์ความปลอดภัยในการทำงานเขต 12 กองความปลอดภัยแรงงาน และสำนักงานประกันสังคมกรุงเทพมหานครพื้นที่ 2 ลงพื้นที่เพื่อตรวจสอบหาสาเหตุที่เกิดขึ้น โดยในส่วนของกรมสวัสดิการและคุ้มครองแรงงานได้เชิญนายจ้างและผู้ที่เกี่ยวข้องมาพบในวันที่ 8 มีนาคม 2566 เพื่อสอบข้อเท็จจริงเพิ่มเติม ว่ามีการฝ่าฝืนหรือไม่ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวง กำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ. 2564 หรือไม่ หากพบว่ามีการฝ่าฝืนหรือปฏิบัติไม่ถูกต้องจะดำเนินการตามขั้นตอนของกฎหมายต่อไป สำหรับสำนักงานประกันสังคม ลูกจ้างผู้เสียชีวิต คือ นาย SOPHANNA SOEY สัญชาติกัมพูชา เป็นผู้ประกันตน เบื้องต้นทายาทจะได้รับสิทธิประโยชน์กรณีเสียชีวิตเนื่องจากการทำงานเป็น ค่าทำศพ จำนวน 50,000 บาท เงินทดแทนกรณีเสียชีวิต และเงินบำเหน็จชราภาพ ซึ่งสำนักงานประกันสังคมกรุงเทพมหานครพื้นที่ 2 จะเร่งดำเนินการตามสิทธิต่อไป
วันจันทร์ที่ 27 กุมภาพันธ์ 2566
27/02/2566
รมว.เฮ้ง ห่วงลูกจ้าง เหตุไฟไหม้ตึกแถวย่านช่องนนทรี สั่ง กสร. เร่งตรวจสอบข้อเท็จจริง
รัฐมนตรีว่าการกระทรวงแรงงาน ห่วงลูกจ้าง เหตุไฟไหม้ตึกแถวย่านช่องนนทรี สั่ง กสร. เร่งตรวจสอบข้อเท็จจริง เตรียมเชิญนายจ้างพบ 7 มีนาคมนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุเพลิงไหม้อาคารพาณิชย์ มีลูกจ้างได้รับบาดเจ็บหลายราย ว่า ตนมีความห่วงใยลูกจ้างที่ได้รับบาดเจ็บจากเหตุการณ์ดังกล่าว จึงได้สั่งการให้เจ้าหน้าที่ในสังกัดกระทรวงแรงงานเร่งตรวจสอบข้อเท็จจริง เบื้องต้นได้รับรายงานจากพนักงานตรวจความปลอดภัย สำนักงานสวัสดิการและคุ้มครองแรงงานกรุงเทพมหานครพื้นที่ 1 และศูนย์ความปลอดภัยในการทำงานเขต 11 (ตลิ่งชัน) ว่า วันที่ 27 กุมภาพันธ์ 2566 เวลา 01.22 น. เกิดเหตุเพลิงไหม้อาคารพาณิชย์ 4 ชั้น แขวงช่องนนทรี เขตยานนาวา กรุงเทพฯ ซึ่งเป็นที่ตั้งของห้างหุ้นส่วนจำกัดแห่งหนึ่ง ประกอบกิจการขายส่งผักและผลไม้ โดยต้นเพลิงเกิดขึ้นบริเวณชั้น 2 ของอาคาร ได้รับความเสียหายหมดทั้งชั้น และมีลูกจ้างได้รับบาดเจ็บ 11 ราย เป็นชาย 4 ราย และหญิง 7 ราย ถูกนำส่งโรงพยาบาล ลูกจ้างหญิง 2 ราย ได้รับบาดเจ็บสาหัสเนื่องจากวิ่งฝ่าเปลวเพลิงออกมาจากอาคาร คือนางสาวติ๋ว วันเสาร์ อายุ 47 ปี รักษาตัวอยู่ที่โรงพยาบาลเจริญกรุงประชารักษ์ และนางสาวนวลพรรณ บุตะเคียน อายุ 28 ปี รักษาตัวอยู่ที่โรงพยาบาลเลิดสิน สำหรับลูกจ้างอีก 9 คน ตรวจเช็คร่างกายแล้วไม่พบว่าได้รับอันตรายเพียงแค่สำลักควันเท่านั้น จึงกลับมาพักที่บ้านพัก จากการตรวจสอบสันนิษฐานเบื้องต้นว่า อาจเกิดจากไฟฟ้าลัดวงจรที่ปลั๊กไฟต่อพ่วง อย่างไรก็ตาม ผมได้สั่งการให้เจ้าหน้าที่ติดตามสถานการณ์ พร้อมเร่งตรวจสอบข้อเท็จจริง เพื่อดำเนินการตามอำนาจหน้าที่ต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พนักงานตรวจความปลอดภัย สำนักงานสวัสดิการและคุ้มครองแรงงานกรุงเทพมหานครพื้นที่ 1 และศูนย์ความปลอดภัยในการทำงานเขต 11 (ตลิ่งชัน) เชิญนายจ้าง และผู้ที่เกี่ยวข้องมาสอบข้อเท็จจริงเพิ่มเติม ในวันที่ 7 มีนาคม 2566 พร้อมตรวจสอบว่า นายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554,กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงาน เกี่ยวกับการป้องกันและระงับอัคคีภัย พ.ศ. 2555 กฎกระทรวงกำหนดมาตรฐานในการบริหารจัดการและดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับไฟฟ้า พ.ศ. 2558 หรือไม่ หากนายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป
วันอังคารที่ 28 กุมภาพันธ์ 2566
28/02/2566
ช้อปของดีจากฟาร์มเกษตรกร ในงานตลาดนัดของดีวิถีชุมชน 1-3 มี.ค. นี้
ธ.ก.ส. นำสินค้าเกษตรและผลิตภัณฑ์ชุมชนจากเกษตรกรลูกค้ากว่า 70 ร้านค้า เปิดตลาดนัดของดีวิถีชุมชน ระหว่างวันที่ 1 – 3 มีนาคมนี้ ณ บริเวณด้านหน้า ธ.ก.ส. สำนักงานใหญ่ กรุงเทพมหานคร
ธ.ก.ส. นำสินค้าเกษตรและผลิตภัณฑ์ชุมชนจากเกษตรกรลูกค้ากว่า 70 ร้านค้า เปิดตลาดนัดของดีวิถีชุมชน เพื่อเป็นให้ผู้บริโภคได้เลือกซื้อสินค้าคุณภาพจากผู้ผลิตโดยตรงและช่วยสนับสนุนช่องทางการจำหน่ายสินค้าและสร้างรายได้แก่เกษตรกร วิสาหกิจชุมชนและผู้ประกอบการ SMEs เกษตร ระหว่างวันที่ 1 – 3 มีนาคมนี้ ณ บริเวณด้านหน้า ธ.ก.ส. สำนักงานใหญ่ กรุงเทพมหานคร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดีวิถีชุมชน ประจำเดือนมีนาคม 2566” ระหว่างวันที่ 1 – 3 มีนาคม 2566 ณ บริเวณด้านหน้า ธ.ก.ส. สำนักงานใหญ่ กรุงเทพฯ เพื่อเปิดประสบการณ์ให้ผู้บริโภคได้เลือกซื้อและชมสินค้าที่หลากหลายจากเกษตรกรผู้ผลิตโดยตรง และยังเป็นการสนับสนุนและเพิ่มช่องทางในการจัดจำหน่ายสินค้า เพิ่มโอกาสในการสร้างอาชีพและรายได้ให้แก่เกษตรกร วิสาหกิจชุมชน และผู้ประกอบการ SMEs เกษตร โดยในครั้งนี้ มีบูธจำหน่ายสินค้า ทั้งสินค้าอุปโภคและบริโภค ผักผลไม้สดปลอดสารพิษตามฤดูกาล ขนมไทย ข้าวหอมมะลิ ข้าวพื้นเมืองที่อุดมไปด้วยวิตามิน สินค้าแปรรูป ทั้งอาหารทะเล อาหารสำเร็จรูป และพืชสมุนไพร เครื่องแกงสำเร็จรูป เครื่องหนัง เครื่องประดับ สินค้าตกแต่ง ผ้าทอและผ้าไหมพื้นเมือง เป็นต้น
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีในงานตลาดนัดของดีวิถีชุมชน เพื่อร่วมเป็นส่วนหนึ่งในการสนับสนุนเกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าที่มีมาตรฐาน อันนำไปสู่การสร้างงาน สร้างอาชีพ และสร้างรายได้ให้เกษตรกรอย่างยั่งยืน
วันศุกร์ที่ 24 กุมภาพันธ์ 2566
24/02/2566
รปอ.ณัฏฐิญา นำทีมขึ้นเหนือ แนะผู้ประกอบการผลไม้ปรับตัวตามเทรนด์โลก เชื่อมโยงต้นน้ำป้อนวัตถุดิบ พร้อมเป็น Hero สร้างนักธุรกิจชุมชนอย่างยั่งยืน
รปอ.ณัฏฐิญา นำทีมขึ้นเหนือ แนะผู้ประกอบการผลไม้ปรับตัวตามเทรนด์โลก เชื่อมโยงต้นน้ำป้อนวัตถุดิบ พร้อมเป็น Hero สร้างนักธุรกิจชุมชนอย่างยั่งยืน
จังหวัดเชียงราย - เมื่อวันที่ 23 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เยี่ยมชมและให้กำลังใจ พร้อมให้คำแนะนำแก่ผู้ประกอบการ บ้านผลไม้ เชียงราย พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นางกฤษนันท์ ทะวิชัย อุตสาหกรรมจังหวัดเชียงราย นายพงษ์เกษม โพธิ์แก้ว อุตสาหกรรมจังหวัดพะเยา และคณะผู้บริหารกระทรวงอุตสาหกรรม เข้าร่วม โดยมี นางนริชา กุลนานันท์ กรรมการบริหาร บจก. บ้านผลไม้ (ประเทศไทย) และนางสาวสุทัตตา ปัทมโยธิน ผู้จัดการ บจก. บ้านผลไม้ (ประเทศไทย) ให้การต้อนรับ ณ บ้านผลไม้ จังหวัดเชียงราย
บ้านผลไม้นับเป็นธุรกิจขนาดเล็กๆ ที่ก่อร่างจากการเป็นธุรกิจครอบครัว ของนางนริชาฯ ที่อาศัยความรู้พื้นฐานด้านวิทยาศาสตร์และประสบการณ์การทำงานของตนมาทำธุรกิจด้านเกษตรอุตสาหกรรม เพื่อเป็นฟันเฟืองและต่อยอดชุมชนให้เกิดธุรกิจ ตามแนวพระราชดำริเศรษฐกิจพอเพียง จนสามารถพึ่งพาตนเองได้อย่างยั่งยืน โดยดำเนินการแปรรูปผักและผลไม้ด้วยความใส่ใจ เน้นคุณภาพเป็นหลักสำคัญ และดูแลสิ่งแวดล้อม เช่น ไม่แต่งกลิ่น ไม่เติมสี ใช้น้ำตาลน้อยหรือไม่ใช้เลย ใช้สารเคมีพื้นฐานเท่าที่มีความจำเป็น แต่ยังคงให้รสชาติเหมือนผลไม้จริงใกล้เคียงธรรมชาติ ผ่านกรรมวิธีการผลิตแบบตู้อบลมร้อนที่เหมาะสมกับอุตสาหกรรมครัวเรือน ปัจจุบันมีการแปรรูปผลิตจากผลไม้มากกว่า 15 ชนิด วางจำหน่ายตาม Modern Trade ต่าง ๆ และส่งออกไปยังต่างประเทศ
รสอ.รก.รปอ. ได้กล่าวชมเชยบ้านผลไม้ ว่ามีความสามารถในการพัฒนาธุรกิจโดยนำองค์ความรู้ที่มีมาต่อยอดสร้างมูลค่าให้กับผลิตภัณฑ์จนประสบความสำเร็จ และที่สำคัญยังช่วยกระจายรายได้ให้กับชุมชน สามารถสร้างธุรกิจให้เกิดความยั่งยืน ซึ่งบ้านผลไม้นับเป็นธุรกิจด้านเกษตรอุตสาหกรรม ที่จำเป็นต้องพึ่งพาผลผลิตทางการเกษตรเป็นหลัก มักประสบปัญหาที่ควบคุมได้ยาก เช่น ด้านการควบคุมคุณภาพ ปริมาณผลผลิต และราคา จึงควรเชื่อมโยงเครือข่ายกับเกษตรกร ในลักษณะ Contract Farming เพื่อป้อนวัตถุดิบอย่างสม่ำเสมอ รวมถึงการพัฒนาสินค้าให้ได้มาตรฐานทั้ง GMP HACCP มาตรฐาน มอก.เอส รวมทั้งการวิจัยและพัฒนาผลิตภัณฑ์อย่างต่อเนื่อง โดยศึกษาแนวโน้มการตลาดสมัยใหม่ เช่น แนวโน้มผู้บริโภคที่รักสุขภาพ อาจมีการพัฒนาสินค้าให้ตอบโจทย์ หรือกลุ่มผู้สูงอายุที่เน้นผลิตภัณฑ์เสริมอาหารและคุณค่าทางโภชนาการ ตลอดจนการพัฒนาผลิตภัณฑ์ที่มีความแตกต่าง สร้างจุดเด่นเป็นเอกลักษณ์ สามารถบ่งบอกอัตลักษณ์ของชุมชน พร้อมการเชื่อมโยงการท่องเที่ยวเพื่อดึงดูดให้นักท่องเที่ยวเข้ามาซื้อสินค้าในชุมชน เป็นต้น
ทั้งนี้ กระทราวงอุตสาหกรรม มีหน่วยงานในการกำกับดูแลที่พร้อมให้บริการเพื่อช่วยยกระดับให้บริษัทมีศักยภาพสูงขึ้น เริ่มตั้งแต่โครงการปั้นนักธุรกิจให้ดีพร้อม เพื่อช่วยพัฒนาองค์ความรู้ให้เป็นนักธุรกิจมืออาชีพพร้อมรองรับการเปลี่ยนแปลง ศูนย์ดีพร้อม ITC และสถาบันอาหาร ช่วยเรื่องการพัฒนาและวิจัยผลิตภัณฑ์ใหม่ๆ SME D Bank, DIPROM Pay ให้บริการด้านสินเชื่อ เป็นต้น
วันอังคารที่ 28 กุมภาพันธ์ 2566
กรมทางหลวงชนบท ฟื้นฟูถนนจากเหตุภัยพิบัติ สาย อย.6057 อำเภอลาดบัวหลวง และบางไทร จังหวัดพระนครศรีอยุธยา เพื่อป้องกันน้ำท่วมขัง
บรรเทาความเดือดร้อนและเพิ่มประสิทธิภาพในการเดินทางให้สัญจรได้อย่างสะดวกปลอดภัย ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนกันยายน 2566
กรมทางหลวงชนบท (ทช.) กระทรวงคมนาคม ดำเนินโครงการซ่อมฟื้นฟูทางหลวงชนบท อันเนื่องมาจากเหตุภัยพิบัติ ถนนทางหลวงชนบทสาย อย.6057 บ้านรอซีดี - บ้านม้า อำเภอลาดบัวหลวง และบางไทร จังหวัดพระนครศรีอยุธยา เพื่อแก้ไขปรับปรุงถนนที่ได้รับความเสียหายจากเหตุภัยพิบัติ ป้องกัน น้ำท่วมขังในพื้นที่ บรรเทาความเดือดร้อนและเพิ่มประสิทธิภาพในการเดินทางให้ประชาชนสัญจรได้อย่างสะดวกปลอดภัย ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
เส้นทางดังกล่าวเป็นถนนเชื่อมต่อระหว่างอำเภอลาดบัวหลวง - อำเภอบางไทร อยู่ระหว่าง ทล.340 กับ ทล.3111 และเป็นถนนแนวคันกั้นน้ำเหนือ - ใต้ เลียบคลองพระยาบันลือฝั่งตะวันออก ป้องกันน้ำเหนือช่วงฤดูฝนไม่ให้ไหลเข้าพื้นที่เศรษฐกิจอำเภอลาดหลุมแก้วและอำเภอเมืองปทุมธานี ข้างทางด้านริมคลองเป็นแนวกำแพงคอนกรีตเสริมเหล็กตลอดแนว ริมทางมีสถานที่ราชการหลายแห่ง อาทิ มัสยิด โรงเรียน โรงพยาบาลส่งเสริมสุขภาพตำบล องค์กรปกครองส่วนท้องถิ่นหลายตำบล ตลอดจนเป็นเส้นทางขนส่งพืชผลทางการเกษตรที่ได้รับผลกระทบจากอุทกภัยและภัยแล้งมาอย่างต่อเนื่อง ทำให้ถนนได้รับความเสียหายตามอายุการใช้งานและทรุดตัวเป็นช่วง ๆ ส่งผลให้ท่อสูบน้ำทางการเกษตรของประชาชนได้รับผลกระทบ ทช. จึงได้ดำเนินโครงการซ่อมฟื้นฟูถนนสายดังกล่าว รวมระยะทาง 8.5 กิโลเมตร ช่วง กม. ที่ 3+500 - 12+000 เป็นผิวจราจรแบบแอสฟัลท์คอนกรีต 2 ช่องจราจรไป - กลับ ผิวจราจรกว้าง 6 เมตร ไหล่ทางกว้างข้างละ 0 - 1 เมตร ก่อสร้างรางระบายน้ำคอนกรีตเสริมเหล็ก ติดตั้งไฟฟ้าแสงสว่างตลอดโครงการ พร้อมป้ายอำนวยความปลอดภัย แก้ไขท่อสูบน้ำทางการเกษตรและบ่อพัก คาดว่าจะดำเนินการแล้วเสร็จในเดือนกันยายน 2566 ใช้งบประมาณ 90.950 ล้านบาท นอกจากนี้ มีโครงการซ่อมฟื้นฟูทางหลวงชนบทอันเนื่องมาจากเหตุภัยพิบัติในพื้นที่จังหวัดพระนครศรีอยุธยาที่เตรียมดำเนินการอีก 4 สายทาง ได้แก่ 1) ถนนทางหลวงชนบทสาย อย.3049 แยก ทล.340 - บ้านบางตาเถร อำเภอลาดบัวหลวง ระยะทาง 8.500 กิโลเมตร 2) ถนนทางหลวงชนบทสาย อย.5034 แยก อย.3006 - บ้านดอนทอง อำเภอลาดบัวหลวง และเสนา ระยะทาง 3.295 กิโลเมตร 3) ถนนทางหลวงชนบทสาย อย.4038 แยก ทล.3412 - บ้านสวนถั่ว อำเภอบางบาล และเสนา ระยะทาง 5.577 กิโลเมตร และ 4) ถนนทางหลวงชนบทสาย อย.4044 แยก ทล.3454 - บ้านเจ้าเจ็ด อำเภอเสนา ระยะทาง 0.650 กิโลเมตร
อย่างไรก็ตาม ก่อนดำเนินงานทุกโครงการ ทช. ได้มีการจัดประชุมการมีส่วนร่วมภาคประชาชน (MOU) เพื่อเป็นการสร้างความเข้าใจ และให้สอดคล้องกับความต้องการของประชาชนในพื้นที่ โดยในที่ประชุมได้มีการนำเสนอความเป็นมา ลักษณะโครงการ ขั้นตอนการดำเนินงาน พร้อมทั้งรับฟังข้อเสนอแนะ รวมถึงเปิดโอกาสให้ประชาชนในพื้นที่และหน่วยงานที่เกี่ยวข้องร่วมแสดงความคิดเห็นอีกด้วย
วันพุธที่ 1 มีนาคม 2566
​รองปลัด กษ. เข้าร่วมการประชุมคณะกรรมการนโยบายเขตพัฒนาพิเศษภาคตะวันออก (สกพอ.) (EEC) ครั้งที่ 1/2566
ณ ตึกภักดีบดินทร์ ทำเนียบรัฐบาล
นายอภัย สุทธิสังข์ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ ให้เข้าร่วมการประชุมคณะกรรมการนโยบายเขตพัฒนาพิเศษภาคตะวันออก (สกพอ.) (EEC) ครั้งที่ 1/2566 โดยมี พลเอกประยุทธ์ จันทร์โอชา นายกรัฐมนตรี เป็นประธาน ณ ตึกภักดีบดินทร์ ทำเนียบรัฐบาล โดยมีสาระสำคัญในที่ประชุมคือ
1) โครงการทางวิ่งและทางขับที่ 2 โครงการพัฒนาสนามบินอู่ตะเภาและเมืองการบินภาคตะวันออก
2) การแก้ปัญหาโครงการพัฒนาสนามบินอู่ตะเภาและเมืองการบินภาค
3) การแก้ไขปัญหาโครงการรถไฟความเร็วสูงเชื่อมสาม
4) งบการเงินของ สกพอ. สำหรับปีสิ้นสุดวันที่ 30 กันยายน 2565
วันอังคารที่ 28 กุมภาพันธ์ 2566
กรมการขนส่งทางราง เดินหน้าจัดทำใบอนุญาตด้านการขนส่งทางรางผ่านระบบดิจิทัล เพื่อสร้างความปลอดภัยและความเชื่อมั่นในการใช้ระบบขนส่งทางราง
.....
กรมการขนส่งทางราง (ขร.) จัดสัมมนาโครงการศึกษา ออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล (e-License R) โดยมี นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เป็นประธานในพิธีเปิดงาน พร้อมด้วยผู้แทนจากหน่วยงานภาครัฐ รัฐวิสาหกิจ ภาคเอกชนที่เกี่ยวข้อง เข้าร่วมงานสัมมนา เมื่อวันที่ 28 กุมภาพันธ์ 2566 ณ โรงแรมคิงเพาเวอร์ ถนนรางน้ำ กรุงเทพฯ
อธิบดีกรมการขนส่งทางรางกล่าวว่า การเดินทางด้วยระบบขนส่งทางรางเป็นกิจกรรมที่อยู่คู่กับการดำรงชีวิตของประชาชนชาวไทยมาอย่างยาวนาน แต่ในอดีตที่ผ่านมายังไม่มีภาครัฐที่เข้ามากำกับดูแลกิจการขนส่งทางรางเพื่อให้เป็นไปตามมาตรฐานที่กำหนดอย่างจริงจัง จึงได้มีการจัดทำร่างพระราชบัญญัติการขนส่งทางราง พ.ศ. .... ขึ้นเพื่อให้ผู้ประกอบกิจการขนส่งทางรางต้องดำเนินการให้มีความเหมาะสม เป็นธรรมแก่ผู้ให้บริการและผู้ใช้บริการู้ที่จะประกอบกิจการขนส่งทางรางต้องได้รับใบอนุญาต ประกอบด้วย ใบอนุญาตประกอบกิจการ ใบอนุญาตผู้ประจำหน้าที่ต้องได้รับใบอนุญาตผู้ประจำหน้าที่ และการจดทะเบียนรถขนส่งทางรางตามที่กฎหมายกำหนด ซึ่งการออกใบอนุญาตประกอบกิจการขนส่งทางราง และใบอนุญาตอื่น ๆ ตามที่กฎหมายนี้กำหนด จะส่งผลดีต่าง ๆ ดังนี้
1. เกิดความปลอดภัยในการใช้บริการระบบรางมากยิ่งขึ้น ผ่านข้อกำหนดและมาตรฐานต่าง ๆ ที่กำหนดไว้
2. ผู้ใช้บริการะบบขนส่งทางรางเกิดความเชื่อมั่น และมั่นใจได้ว่าผู้ประกอบการมีศักยภาพในการดำเนินการให้บริการทั้งทางด้านเศรษฐศาสตร์และวิศวกรรม บุคลากรของผู้ประกอบกิจการขนส่งทางรางมีคุณลักษณะและความรู้ที่เหมาะสมต่อการเป็นผู้ประจำหน้าที่และรถขนส่งทางรางมีสภาพที่พร้อมที่จะให้บริการขนส่งทางราง
3. ภาครัฐสามารถกำหนดราคาที่เป็นธรรมสำหรับการใช้บริการระบบขนส่งทางราง
4. ผู้โดยสารจะได้รับการคุ้มครองจากผู้ให้บริการ เช่น มาตรการชดเชยในกรณีที่มีอุบัติเหตุหรือมีเหตุให้ล่าช้า
5. ส่งเสริมให้เกิดผู้ประกอบการรายใหม่ในระบบราง ซึ่งจะส่งผลให้เกิดการแข่งขันด้านราคา การบริการ เป็นทางเลือกให้ผู้ใช้บริการ
ทั้งนี้ นอกจากการจัดทำใบอนุญาตการประกอบกิจการขนส่งทางราง ตามพระราชบัญติการขนส่งทางราง พ.ศ. ... แล้ว ขร. ยังได้กำหนดแนวทางการจัดทำใบอนุญาตในรูปแบบดิจิทัล เพื่อให้เป็นไปตามนโยบายของรัฐบาลในการผลักดันให้มีการปฏิบัติราชการทางอิเล็กทรอนิกส์ ซึ่งมุ่งส่งเสริมการใช้เทคโนโลยีดิจิทัลในการปฏิบัติตามกฎหมายของประชาชน และการปฏิบัติหน้าที่ราชการของหน่วยงานรวมทั้งเจ้าหน้าที่ของรัฐให้ครอบคลุมตลอดทั้งกระบวนการ ตั้งแต่การยื่นเรื่อง/รับเรื่อง การติดต่อราชการ การรับ/ส่งเอกสาร การแสดงเอกสารหลักฐาน ไปจนถึงการจัดทำและตรวจสอบฐานข้อมูลใบอนุญาต และการจัดเก็บเอกสารราชการ การดำเนินการขออนุญาตด้านการขนส่งทางรางผ่านระบบดิจิทัลเหล่านี้ ขร. หวังเป็นอย่างยิ่งว่าจะเป็นอีกหนึ่งแรงผลักดันใหัเกิดการพัฒนาระบบขนส่งทางรางที่ได้มาตรฐาน ทันสมัย มีประสิทธิภาพ และประชาชนได้รับการบริการที่สะดวก รวดเร็ว เป็นธรรมและตอบสนองต่อความต้องการของประชาชนได้มากที่สุด
ดาวน์โหลด e-brochure แนะนำโครงการศึกษา ออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล (e-License R)https://anyflip.com/isges/gxre/
วันพฤหัสบดีที่ 23 กุมภาพันธ์ 2566
รฟม. ลงพื้นที่ติดตามความก้าวหน้างานก่อสร้าง โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนภิเษก)
.....
นายบารมินทร์ เจริญพานิช ผู้อำนวยการฝ่ายบริหารงานก่อสร้าง 1 และนายวัชรพล คงสวัสดิ์ ผู้อำนวยการฝ่ายบริหารงานก่อสร้าง 2 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมในฐานะกรรมการตรวจรับพัสดุ พร้อมด้วยคณะกรรมการตรวจรับพัสดุ ลงพื้นที่ติดตามความก้าวหน้าการก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) บริเวณสถานีวชิรพยาบาลและสถานีบางขุนพรหม รวมถึงติดตามงานขุดค้นทางโบราณคดี งานสำรวจสาธารณูปโภค บริเวณสถานีวงเวียนใหญ่ จากนั้นเดินทางไปตรวจเยี่ยมการก่อสร้างที่บริเวณสถานีครุใน ซึ่งการดำเนินงานต่างๆ เป็นไปอย่างเรียบร้อย ตามแผนงานที่ รฟม. กำหนดไว้ ทั้งนี้ ได้เน้นย้ำให้ผู้ปฏิบัติงานทุกคนปฏิบัติตามมาตรการด้านความปลอดภัยในการก่อสร้าง รวมถึงมาตรการป้องกันและแก้ไขผลกระทบสิ่งแวดล้อมอย่างเคร่งครัดต่อไป
ท่านที่สนใจสามารถติดตามสอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
วันจันทร์ที่ 27 กุมภาพันธ์ 2566
รองปลัด.กษ.เข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2566
รองปลัด.กษ.เข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2566
วันจันทร์ที่ 27 กุมภาพันธ์ 2566 เวลา 10.20 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2566 โดยรัฐมนตรีว่าการกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดรกระทรวงเกษตรและสหกรณ์ เข้าร่วมประชุมดังกล่าว ณ ห้องประชุมมหาวิทยาลัยราชภัฏสงขลา จังหวัดสตูล โดยมีเรื่องสำคัญเพื่อพิจาณาในที่ประชุมดังนี้
1) โครงการจัดตั้งมหาวิทยาลัยสตูล พ.ศ.2566-2572 (ระยะเวลา 7 ปี)
2) กรอบแนวทางการยกระดับและพัฒนาการท่องเที่ยงจังหวัดสตูลให้เห็นเป็น Word Class Southern Border ,Thaland. The Rivera of South East Asia
3) โครงการก่อสร้างถนนเชื่อมต่อด่านศุลกากรสะเดาแห่งใหม่กับด่านบูกิตตายูฮิตัมของมาเลเซีย เพื่อรองรับการพัฒนาพื้นทีเขตเศรษฐกิจพิเศษอำเภอสะเดาจังหวัดสงขลา
4) การให้วันสารทเดือนสิบเป็นวันหยุดราชการประจำปีเฉพาะในพื้นที่จังหวัดชายแดนภาคใต้
5) (ร่าง) ระเบียบคณะกรรมการยุทธศาสตร์ด้านการพัฒนาจังหวัดชายแดนภาคใต้ ว่าด้วยการให้ความช่วยเหลือเยียวยาผู้ได้รับผลกระทบสืบเนื่องจากสถานการณ์ความไม่สงบในจังหวัดชายแดนภาคใต้ พ.ศ. ...
6) แผนส่งเสริมและพัฒนาเด็ก เยาวชน สตรี และกลุ่มเปราะบาง เพื่อแก้ไขปัญหาในจังหวัดชายแดนภาคใต้ ระยะ 5 ปี (พ.ศ.2566-2570)
7) การพัฒนาระดับการจัดการศึกษาในสถาบันศึกษาปอเนาะ และโรงเรียนเอกชนสอนศาสนาอิสลามในพื้นที่จังหวัดชายแดนภาคใต้
8) การขอรับเงินสวัสดิการสำหรับการปฏิบัติงานประจำสำนักงานในพื้นทีพิเศษ ให้กับผู้นำองค์กรปกครองท้องถิ่น
9) โครงการส่งเสริมการเลี้ยงไก่แบบครบวงจร เพื่อยกระดับการพัฒนาอุตสาหกรรมสัตว์เศรษฐกิจในพื้นที่จังหวัดชายแดนภาคใต้ภายใต้ระเบียงเศรษฐกิจฮาลาลจังหวัดชายแดนภาคใต้ภายใต้ระเบียงเศรษฐกิจฮาลาลจังหวัดชายแดนภาคใต้ พ.ศ.2566-2570 (ระยะเวลา 5 ปี)
วันศุกร์ที่ 24 กุมภาพันธ์ 2566
24/02/2566
​โฆษกรัฐบาลเผย นายกฯ รับทราบรายงานผลประกอบการ AOT ผู้โดยสารเพิ่มขึ้น 233%
เที่ยวบินเพิ่มขึ้น 105%
วันนี้ (24 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานจาก บริษัท ท่าอากาศยานไทย จำกัด (มหาชน) หรือ AOT ที่เปิดเผยถึงปริมาณการจราจรทางอากาศของท่าอากาศยานทั้ง 6 แห่ง ของ AOT มีจำนวนเที่ยวบินรวม 150,378 เที่ยวบิน เพิ่มขึ้น 105.04% เมื่อเปรียบเทียบกับช่วงเดียวกันของปีก่อน แบ่งเป็นเที่ยวบินระหว่างประเทศ 66,829 เที่ยวบิน และเที่ยวบินภายในประเทศ 83,549 เที่ยวบิน จำนวนผู้โดยสารรวมมีทั้งหมด 23.01 ล้านคน เพิุ่มขึ้น 232.93% เมื่อเปรียบเทียบกับช่วงเดียวกันของปีก่อน โดยแบ่งเป็นผู้โดยสารระหว่างประเทศ 10.98 ล้านคน และผู้โดยสารภายในประเทศ 12.03 ล้านคน
โฆษกประจำสำนักนายกรัฐมนตรี กล่าวว่า ผลประกอบการในไตรมาสแรก ของปีงบประมาณ 2566 (ตุลาคม-ธันวาคม 2565) อุตสาหกรรมการบินฟื้นตัว เห็นได้ชัดเจนจากจำนวนเที่ยวบิน จำนวนผู้โดยสาร ทำให้ในไตรมาสแรกของปีงบประมาณ 2566 AOT สามารถพลิกทำกำไรสุทธิได้เป็นจำนวน 342.77 ล้านบาท เมื่อเปรียบเทียบกับช่วงเดียวกันของปีก่อนที่ขาดทุน 4,271.66 ล้านบาท นอกจากนี้ยังมีรายได้จากการขาย และบริการเพิ่มขึ้น จากการเพิ่มขึ้นทั้งรายได้ที่เกี่ยวกับกิจการ และที่ไม่เกี่ยวกับกิจการการบิน 6,496.69 ล้านบาท หรือเท่ากับ 279.15%
“นายกรัฐมนตรีรับทราบผลประกอบการจาก AOT และได้ประเมินแนวโน้มเศรษฐกิจไทย ทั้งในภาคอุตสาหกรรมการบิน การท่องเที่ยวและบริการ และภาคอื่น ๆ เห็นได้อย่างชัดเจนว่าฟื้นตัวอย่างต่อเนื่อง ซึ่งนายกรัฐมนตรีขอบคุณการทำงานของทุกหน่วยงาน องค์กร ทั้งภาครัฐ และเอกชนที่เกี่ยวข้อง ที่ได้ดำเนินนโยบายที่สอดรับกับรัฐบาล ทำให้แนวทางการทำงานเป็นไปในทิศทางเดียวกันอย่างมีประสิทธิภาพ จนผลประกอบการกลับมาฟื้นตัว ทั้งนี้ เชื่อมั่นว่าแนวโน้มเศรษฐกิจในปี 2566 ของทุกภาคส่วนมีแนวโน้มที่ดีขึ้นอย่างต่อเนื่อง ซึ่งจะสะท้อนเศรษฐกิจภาพรวมของประเทศที่มั่นใจว่าจะมีแนวโน้มที่สดใสในเร็ววัน” นายอนุชาฯ กล่าว
วันพฤหัสบดีที่ 23 กุมภาพันธ์ 2566
23/02/2566
โฆษกรัฐบาลเผย นายกฯ รับทราบผลการสำรวจดัชนีความเชื่อมั่นภาคอุตสาหกรรมเดือนมกราคม 2566 ปรับตัวเพิ่มขึ้นสูงสุดในรอบ 43 เดือน อยู่ที่ระดับ 93.9 พร้อมเดินหน้าสนับสนุนทุกปัจจัยฟื้นฟูศก.
โฆษกรัฐบาลเผย นายกฯ รับทราบผลการสำรวจดัชนีความเชื่อมั่นภาคอุตสาหกรรมเดือนมกราคม 2566 ปรับตัวเพิ่มขึ้นสูงสุดในรอบ 43 เดือน อยู่ที่ระดับ 93.9 พร้อมเดินหน้าสนับสนุนทุกปัจจัยฟื้นฟูเศรษฐกิจ
วันนี้ (23 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการสำรวจดัชนีความเชื่อมั่นภาคอุตสาหกรรมเดือนมกราคม 2566 ว่าอยู่ที่ระดับ 93.9 ซึ่งเป็นการปรับตัวเพิ่มขึ้นสูงสุดในรอบ 43 เดือนตั้งแต่เดือนมิถุนายน 2562
โฆษกประจำสำนักนายกรัฐมนตรี กล่าวว่า สภาอุตสาหกรรมแห่งประเทศไทย (ส.อ.ท.) สำรวจความเชื่อมั่นผู้ประกอบการ 1,321 ราย ครอบคลุม 45 กลุ่มอุตสาหกรรม พบว่าปรับตัวเพิ่มขึ้นจากเดือนธันวาคม 2565 ที่ระดับ 92.6 มาอยู่ที่ระดับ 93.9 ในเดือนมกราคม 2566 โดยพิจารณาจากองค์ประกอบของค่าดัชนีฯ ทั้งดัชนีฯ คำสั่งซื้อโดยรวม ยอดขายโดยรวม ปริมาณการผลิต และผลประกอบการ ที่ปรับตัวเพิ่มขึ้นทุกองค์ประกอบ ยกเว้นต้นทุนประกอบ
ในขณะที่ดัชนีความเชื่อมั่นอนาคตเศรษฐกิจภูมิภาคประจำเดือนมกราคม 2566 จากการประมวลผลข้อมูลการสำรวจภาวะเศรษฐกิจรายจังหวัดจากสำนักงานคลังจังหวัด 76 จังหวัดทั่วประเทศ ยังพบว่า ดัชนีความเชื่อมั่นอนาคตเศรษฐกิจภูมิภาคเดือนมกราคม 2566 ในภาคตะวันออก ภาคใต้ ภาคกลาง กรุงเทพฯ และปริมณฑล ปรับตัวเพิ่มขึ้นต่อเนื่องเช่นกัน ซึ่งเป็นผลมาจากความเชื่อมั่นที่ดีขึ้นในภาคบริการ เนื่องจากจำนวนนักท่องเที่ยวทั้งในและต่างประเทศเพิ่มขึ้นต่อเนื่อง รวมถึงการจัดกิจกรรมส่งเสริมการท่องเที่ยวจากหน่วยงานภาครัฐและภาคเอกชนในพื้นที่เพิ่มขึ้น
โฆษกประจำสำนักนายกรัฐมนตรี กล่าวเพิ่มเติมว่า ตัวเลขความเชื่อมั่นผู้ประกอบการที่สูงขึ้นอย่างต่อเนื่อง เป็นผลสืบเนื่องจากการดำเนินนโยบาย และโครงการของรัฐบาล เพื่อสนับสนุนในการเดินหน้าฟื้นฟูเศรษฐกิจประเทศ เพิ่มอุปสงค์ในประเทศ ทั้งสินค้าคงทนและสินค้าอุปโภคบริโภคขยายตัว โดยเฉพาะอย่างยิ่งมาตรการช้อปดีมีคืนที่ช่วยกระตุ้นการใช้จ่ายในประเทศ และการดำเนินนโยบายที่เหมาะสมของรัฐบาลสอดคล้องกับการฟื้นตัวของภาคการท่องเที่ยว ในขณะที่ ดัชนีความเชื่อมั่นภาคอุตสาหกรรมคาดการณ์ 3 เดือนข้างหน้า อยู่ที่ระดับ 101.1 ปรับตัวเพิ่มขึ้น จาก 99.9 ในเดือนธันวาคม 2565 จากการบริโภคในประเทศและการท่องเที่ยวที่ขยายตัว ประกอบกับการเปิดประเทศของจีนที่ส่งผลดีต่อภาคการท่องเที่ยวไทย รวมถึงการที่จีนนำเข้าสินค้าของไทยเพิ่มมากขึ้น
“นายกรัฐมนตรีพร้อมประเมินสถานการณ์ ดูแล สั่งการให้หน่วยงานที่เกี่ยวข้องเดินหน้าเต็มรูปแบบเพื่อฟื้นฟูเศรษฐกิจ การค้า การลงทุน ทั้งจากในและต่างประเทศ และตระหนักถึงปัจจัยความห่วงกังวลจากสถานการณ์ความท้าทายที่เกิดขึ้นในโลก เชื่อมั่นว่ารัฐบาลพร้อมเดินหน้าอย่างต่อเนื่อง พัฒนาข้อได้เปรียบเพื่อจูงใจให้นักลงทุนเข้ามาลงทุนหรือย้ายฐานการผลิตมาไทย รวมทั้งปรับเปลี่ยนรูปแบบโครงการดึงดูดการลงทุนที่ใช้แรงงานเป็นหลัก มาเป็นกิจการที่ใช้ทักษะขั้นสูง ซึ่งจะทำไปพร้อมกับการพัฒนาแรงงานไทยให้เป็นแรงงานนวัตกรรม เร่งเดินหน้าพัฒนาเพิ่มขีดความสามารถในการแข่งขันของไทย ประกอบกับสั่งการเดินหน้าหาตลาดใหม่จากมิตรประเทศทั่วโลก ซึ่งจะมีส่วนช่วยให้สามารถรักษาโอกาสในการดึงดูดเม็ดเงินลงทุนจากต่างชาติในอนาคต” นายอนุชาฯ กล่าว
วันอังคารที่ 28 กุมภาพันธ์ 2566
รับสมัครที่ปรึกษาผู้ตรวจราชการ เปิดโอกาสประชาชนตรวจสอบหน่วยงานรัฐ
วันอังคารที่ 28 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเปิดโอกาสให้ประชาชนมีส่วนร่วมในการตรวจสอบการทำงานของหน่วยงานรัฐ
โดยเปิดรับสมัครผู้มีความรู้และประสบการณ์ใน 4 ด้าน คือ ด้านเศรษฐกิจ สังคม สิ่งแวดล้อม และวิชาการ
เข้ารับการสรรหาเป็น “ที่ปรึกษาผู้ตรวจราชการภาคประชาชน” ติดตามการปฏิบัติราชการให้มีประสิทธิภาพ
คุ้มค่า โปร่งใส ตามกฎหมายว่าด้วยการบริหารจัดการบ้านเมืองที่ดี ในพื้นที่ 34 จังหวัด ด้านละไม่เกิน 3 คน
มีวาระการดำรงตำแหน่ง 3 ปี คุณสมบัติคือ ต้องอยู่อาศัยในจังหวัดนั้น ๆ ไม่น้อยกว่า 3 ปี ไม่เป็นข้าราชการ
เจ้าหน้าที่หน่วยงานรัฐ ผู้ดำรงตำแหน่งทางการเมือง ที่ปรึกษาหรือเจ้าหน้าที่พรรคการเมือง
สมาชิกสภาท้องถิ่น หรือผู้บริหารท้องถิ่น ผู้สนใจสมัครได้ถึงวันที่ 16 มี.ค.2566 ดูรายละเอียดที่เว็บไซต์
www.opm.go.th
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี